En nokså stor (ca. 25 millimeter), blank, fargerik praktbille. Kroppen er nokså spoleformet. Hode og pronotum er blanke og mørke med grønnlig metallglans, scutellum grønnlig. Dekkvingene er brunrøde med en svart flekk ved sømmen bak. Dekkvingene har tydelige punktrader og noen små tenner i spissen. Beina, og undersiden er blankt blågrønt metalliske. Hodet har noe forlengede munndeler, på undersiden er prosternum (platen rett bak hodet) kjegleformet forlenget. Oversiden er uten synlige hår.